Jakub Vrána

Jakub Vrána (sündinud 28. veebruaril 1996 Prahas) on Tšehhi jäähokimängija, kes mängib NHL-i klubis St. Louis Blues ründajana vasakäärel.

Ta alustas karjääri Rootsi kõrgliiga klubis Linköpings, tehes kõrgliigas debüüdi hooajal 2012–13.

2014. aastal valis Washington Capitals ta NHL-i draftis 13. valikuna. Põhja-Ameerikas mängis ta alguses Capitalsi noorteklubis Hershey Bears American Hockey League'is. NHL-is tegi ta Capitalsi meeskonnas debüüdi 1. detsembril 2016 mängus New York Islandersi vastu. Esimese värava lõi ta 9. detsembril Buffalo Sabresi vastu.

2018. aastal tuli ta Capitalsiga Stanley karika võitjaks, kui karikafinaalis alistati Vegas Golden Knights. Finaalseeria viimases, viiendas mängus, kus Capitals alistas Knightsi tulemusega 4:3, lõi Vrána mängu avavärava.

2021. aasta aprillis kaubeldi ta koos Richard Pániki ja kahe tulevase drafti valikuga Anthony Mantha vastu Detroit Red Wingsi."Red Wings acquire Vrana, Panik, 1st and 2nd Rounders from Caps for Mantha". NHL.com. 12.4.2021. Vaadatud 15.4.2021

2023. aasta märtsis kaubeldi Vrána Red Wingsist St. Louis Bluesi.

2014. aastal võitis Vrána Tšehhi kuni 18-aastaste koondisega omavanuste maailmameistrivõistlustel hõbemedali. Kaheksa väravaga oli ta turniiri suurim väravakütt. Tšehhi jäähokikoondise koosseisus võitis ta 2022. aasta maailmameistrivõistlustel pronksmedali.

 Viited 

 Välislingid 
 Jakub Vrána NHL.com lehel
 Jakub Vrána hockeydb.com lehel

Kategooria:Tšehhi jäähokimängijad
Kategooria:Washington Capitalsi mängijad
Kategooria:Detroit Red Wingsi mängijad
Kategooria:St. Louis Bluesi mängijad
Kategooria:Linköping HC mängijad
Kategooria:Sündinud 1996